Avainsanat

Oikeudenkäynnin kohde

Päätöksen päätösosa



Avainsanat

Väliaikainen oikeussuoja – Täytäntöönpanon lykkääminen – Hakemuksen hylkääminen – Mahdollisuus tehdä uusi hakemus – Edellytys – Uudet tosiseikat – Käsite – Välitoimen myöntämisedellytys – Uusilla tosiseikoilla voidaan kyseenalaistaa arvioinnit, joiden perusteella ensimmäinen hakemus on päätetty hylätä (SEUT 278 artikla; unionin yleisen tuomioistuimen työjärjestyksen 109 artikla) (ks. 17–19 ja 22 kohta)

2. Väliaikainen oikeussuoja – Täytäntöönpanon lykkääminen – Lykkäämisedellytykset – Kiireellisyys – Vakava ja korjaamaton vahinko – Vahinko, jolla voi olla vaikutuksia tietylle talouselämän alalle yleisesti – Kannetta ei ole nostanut julkisoikeudellinen elin vaan yksityiset henkilöt – Velvollisuus vedota henkilökohtaiseen vahinkoon (SEUT 278 artikla; unionin yleisen tuomioistuimen työjärjestyksen 104 artiklan 2 kohta) (ks. 52–54, 59, 61 ja 62 kohta)

3. Väliaikainen oikeussuoja – Tutkittavaksi ottamisen edellytykset – Hakemus – Muotovaatimukset – Sellaisten perusteiden esittäminen, joiden vuoksi vaadittujen välitoimien myöntäminen on ilmeisesti perusteltu (SEUT 278 ja SEUT 279 artikla; unionin yleisen tuomioistuimen työjärjestyksen 104 artiklan 2 ja 3 kohta) (ks. 63 ja 64 kohta)

4. Väliaikainen oikeussuoja – Täytäntöönpanon lykkääminen – Lykkäämisedellytykset – Kiireellisyys – Vakava ja korjaamaton vahinko – Todistustaakka – Taloudellinen vahinko – Markkinaosuuksien muuttaminen korjaamattomalla tavalla kuuluu taloudellisen vahingon piiriin – Edellytykset – Arviointi, jossa otetaan huomioon yrityksen koko ja sen konsernin tilanne, johon yritys kuuluu (SEUT 278 artikla; unionin yleisen tuomioistuimen työjärjestyksen 104 artiklan 2 kohta) (ks. 68 kohta)

5. Väliaikainen oikeussuoja – Täytäntöönpanon lykkääminen – Lykkäämisedellytykset – Kiireellisyys – Vakava ja korjaamaton vahinko – Taloudellinen vahinko – Tilanne, joka voi vaarantaa hakijayrityksen olemassaolon – Arviointi sen konsernin tilanteen kannalta, johon kantaja kuuluu – Soveltaminen voittoa tavoittelemattoman yhdistyksen ja sen jäsenten välisiin suhteisiin – Sallittavuus – Edellytykset (SEUT 278 artikla; unionin yleisen tuomioistuimen työjärjestyksen 104 artiklan 2 kohta) (ks. 70 kohta)

6. Väliaikainen oikeussuoja – Täytäntöönpanon lykkääminen – Välitoimet – Myöntämisedellytykset – Kiireellisyys – Vakava ja korjaamaton vahinko – Inuiittien on mahdotonta harjoittaa taloudellista toimintaa asetuksen N:o 1007/2009 nojalla annetun hyljetuotteiden kauppaa koskevan kiellon vuoksi – Täytäntöönpanoasetus, jossa säädetään tätä kieltoa koskevasta poikkeuksesta inuiittiyhteisöjen hyväksi – Täytäntöönpanoasetuksen käyttökelvottomuutta ei ole osoitettu – Vahingon syntyminen riippuu tulevista ja epävarmoista tapahtumista – Kiireellisyysedellytys ei täyty (SEUT 278 ja SEUT 279 artikla; Euroopan parlamentin ja neuvoston asetus N:o 1007/2009; komission asetus N:o 737/2010) (ks. 84–90 kohta)

Oikeudenkäynnin kohde

Aihe

Hakemus hyljetuotteiden kaupasta 16.9.2009 annetun Euroopan parlamentin ja neuvoston asetuksen (EY) N:o 1007/2009 (EUVL L 286, s. 36) täytäntöönpanon lykkäämisestä

Päätöksen päätösosa

Ratkaisu

1) Välitoimihakemus hylätään.

2) Unionin yleisen tuomioistuimen presidentin asiassa T-18/10 R II, Inuit Tapiriit Kanatami ym. vastaan parlamentti ja neuvosto, 19.8.2010 antama määräys (ei julkaistu oikeustapauskokoelmassa) peruutetaan.

3) Oikeudenkäyntikuluista päätetään myöhemmin.